b'\n_START_ARTICLE_\nSykes\xe2\x80\x93Picot-sopimus\n_START_PARAGRAPH_\nSykes\xe2\x80\x93Picot-sopimus oli Britannian ja Ranskan vuonna 1916 solmima salainen etupiirisopimus. Ensimm\xc3\xa4isen maailmansodan aikana solmitussa sopimuksessa sovittiin Britanniaa ja Ranskaan vastaan taistelevalta Osmanien valtakunnalta vallattavien alueiden jakamisesta etupiireihin. Sopimuksessa luettiin Libanon ja Syyria kuuluviksi Ranskan etupiiriin, kun taas Irak ja Palestiina kuuluivat Britannialle. Sopimuksen mukaiset etupiirit toteutuivat Britannian ja Ranskan edustamien ymp\xc3\xa4rysvaltojen voitettua sodan ja Kansainliiton vahvistaessa vuonna 1922 maiden mandaatit alueisiin._NEWLINE_Sopimus esitettiin my\xc3\xb6s ymp\xc3\xa4rysvaltoihin kuuluvalle Ven\xc3\xa4j\xc3\xa4n keisarikunnalle. Lokakuun vallankumouksen seurauksena Ven\xc3\xa4j\xc3\xa4ll\xc3\xa4 valtaan nousseet bol\xc5\xa1evikit kuitenkin julkaisivat salaiseksi tarkoitetun sopimuksen 1917._NEWLINE_Sopimuksen neuvottelivat ja allekirjoittivat ranskalainen diplomaatti Fran\xc3\xa7ois Georges-Picot ja brittil\xc3\xa4inen Mark Sykes 1916.'